text: नई दिल्ली: अभिनेता-हास्य कलाकार सुनील ग्रोवर ने कहा कि अगर भगवान ने चाहा तो वह एक बार फिर से कपिल शर्मा के साथ काम करेंगे. सुनील का यह बयान कपिल के साथ बीते दिनों की जुबानी जंग के बाद आया है. 'कॉमेडी नाइट्स विद कपिल' की मशहूर जोड़ी एक विमान में विवाद के बाद से अलग हो गई. इसके बाद से दोनों कभी साथ आएंगे या नहीं, इसको लेकर कई बातें कही जाती रहीं हैं. इंडियन प्रीमियर लीग (आईपीएल) के मौके पर जियो कंपनी की कॉमेडी और क्रिकेट के मिश्रण पर आधारित वेबसीरीज 'जियो धन धना धन लाइव' के प्रीव्यू के मौके पर सुनील ने मीडिया को बताया.